၂၀၂၅ ကွာလာလမ်ပူ ငြိမ်းချမ်းရေးသဘောတူညီချက်

ကွာလာလမ်ပူ ငြိမ်းချမ်းရေးသဘောတူညီချက် ( ) သည် ၂၀၂၅ ခုနှစ် အောက်တိုဘာလ ၂၆ ရက်နေ့တွင် မလေးရှားနိုင်ငံ ကွာလာလမ်ပူ တွင် ကျင်းပသည့် ၄၇ကြိမ်မြောက်အာဆီယံထပ်သီးအစည်းအဝေးတွင် လက်မှတ်ထိုးခဲ့သည့် ငြိမ်းချမ်းရေးသဘောတူညီချက်တစ်ခု ဖြစ်သည်။

ဤသဘောတူညီချက်သည် ကမ္ဘောဒီးယား–ထိုင်း နယ်စပ်တလျှောက် စစ်ရေးတင်းမာမှုများ၊ မြေမြှပ်မိုင်းဖြင့်ဖြစ်ပွားသည့်အန္တရာယ်များနှင့် စစ်တပ်တိုးချဲ့အခြေအနေများ များပြားလာခဲ့သည့် အခြေအနေများကြောင့် နယ်စပ်ပြဿနာများဆိုးရွားလာပြီး၊စေ့စပ်ဖျန်ဖြေသူများကြောင့်  နောက်ဆက်တွဲအနေဖြင့်  ရရှိလာခဲ့သည့် ငြိမ်းချမ်းရေးအဖြေတစ်ရပ် ဖြစ်သည်။ 
 နောက်ခံအကြောင်းအရင်းများ 

 သက်ရောက်မှုများ 

၂၀၂၅ ကမ္ဘောဒီးယား–ထိုင်း နယ်နိမိတ် ပဋိပက္ခ အခြေအနေများသည် အရှေ့တောင်အာရှတစ်ဝှမ်း၏ တည်ငြိမ်မှုအပေါ်  အိမ်နီးချင်းနိုင်ငံများနှင့် အပြည်ပြည်ဆိုင်ရာ အဖွဲ့အစည်းများ၏ စိုးရိမ်မှုများကို ဖြစ်ပေါ်စေခဲ့ပြီး နိုင်ငံတကာ၏ စောင့်ကြည့်မှုအောက်တွင် သံတမန်အဆင့်ဖြေရှင်းမှုလိုအပ်နေကြောင်း ဖော်ပြသည့်အခင်းအကျင်းတစ်ရပ် ဖြစ်ခဲ့သည်။

အဆိုပါ ကြေညာချက်တွင် ကမ္ဘောဒီးယားနိုင်ငံ ဝန်ကြီးချုပ် ဟွန်မာနက် နှင့် ထိုင်းနိုင်ငံ ဝန်ကြီးချုပ် အာနုထင်း ချာန်ဝီရာကွန်း သည် “ငြိမ်းချမ်းရေးနှင့် လုံခြုံရေးအပေါ်  သစ္စာရှိမှု” ကို အတူတကွ အတည်ပြုခဲ့ကြပြီး၊ “အင်အားသုံးခြင်း သို့မဟုတ် အင်အားဖြင့် ခြိမ်းခြောက်ခြင်းကို ရှောင်ကြဉ်ပြီး ငြိမ်းချမ်းသော နည်းလမ်းများဖြင့် ပြဿနာများကို ဖြေရှင်းမည်” ဟူသော ကတိကို ထုတ်ပြန်ခဲ့ကြသည်။

ဤသဘောတူညီချက်တွင် နယ်စပ်ဒေသ တည်ငြိမ်မှု ပြန်လည်ပေးစွမ်းရန် ရည်ရွယ်သည့် အကြောင်းအရာ အချို့လည်း ပါဝင်သည်။ ထိုအကြောင်းအရာများတွင် အာဆီယံ၏ ကွပ်ကဲမှုဖြင့်  (ASEAN Observer Team - AOT) တစ်ဖွဲ့ ဖွဲ့စည်းကာ အပစ်အခတ်ရပ်စဲရေးအကောင်အထည်ဖော်မှုကို စောင့်ကြည့်သည့်လုပ်ငန်း၊ နယ်စပ်ဒေသရှိ မြေမြှပ်မိုင်းများ နှင့် အကြီးစားလက်နက်များ ပြန်ဖယ်ရှားခြင်း၊ သံတမန်ဆက်ဆံရေးနှင့် ယုံကြည်မှု ပြန်လည်တည်ဆောက်ရေး လှုပ်ရှားမှုများ ပြန်လည်စတင်ခြင်း၊ ထိုင်းနိုင်ငံမှ ထောင်ချီသည့် စစ်သားများ (POWs) ကို လျော့ချဖယ်ရှားခြင်း စသည့် အရေးကြီးသော နည်းလမ်းများပါဝင်သည်။

ကြေညာချက်ကို မလေးရှားဝန်ကြီးချုပ် အန်နဝါ အီဗရာဟင် နှင့် အမေရိကန်သမ္မတ ဒေါ်နယ်ထရမ့် တို့ တက်ရောက်သက်သေခံခဲ့ကြသည်။ 

ဤသဘောတူညီချက်သည် ထိုင်း–ကမ္ဘောဒီးယား နယ်စပ်အပေါ်ရှိ ပြဿနာများကို ဖြေရှင်းရန်နှင့် အနာဂတ်တွင် တည်ငြိမ်သော ငြိမ်းချမ်းရေးဆက်ဆံရေး တည်ဆောက်ရန် အရေးကြီးသော အဆင့်တစ်ဆင့် ဖြစ်ရန် ရည်ရွယ်ခဲ့ကြသည့် သဘောတူညီချက် ဖြစ်သည်။
 ကိုးကား 

ကဏ္ဍ:ထိုင်းနိုင်ငံ၏ နိုင်ငံခြားဆက်ဆံရေး
ကဏ္ဍ:၂၀၂၅
ကဏ္ဍ:ကမ္ဘောဒီးယားနိုင်ငံ၏ နိုင်ငံခြားဆက်ဆံရေး